РЕПУБЛИКА СРБИЈА

НАРОДНА СКУПШТИНА

01 Број 06-2/126-19

28. мај 2019. године

Б е о г р а д

**З А П И С Н И К**

**ДВАДЕСЕТ ДРУГЕ ПОСЕБНЕ СЕДНИЦЕ НАРОДНЕ СКУПШТИНЕ РЕПУБЛИКЕ СРБИЈЕ У ЈЕДАНАЕСТОМ САЗИВУ, ОДРЖАНЕ 27. И 28. МАЈА 2019. ГОДИНЕ**

Седница је почела у 16 часова и 10 минута.

Седници је председавала Маја Гојковић, председник Народне скупштине Републике Србије.

Председник је, на основу службене евиденције о присутности народних посланика, констатовала да седници присуствује 125 народних посланика, а применом електронског система за гласање утврђено је да је у сали присутно 156 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Верољуб Арсић, Милена Бићанин, Горан Богдановић, Ненад Божић, Балша Божовић, Маја Виденовић, др Дијана Вукомановић, Наташа Вучковић, Тијана Давидовац, Марко Ђуришић, Зоран Живковић, др Муамер Зукорлић, Горан Јешић, Миланка Карић, Ненад Константиновић, др Жарко Кораћ, Мирко Крлић, др Дарко Лакетић, Весна Марјановић, Мирослав Маркићевић, Зоран Милекић, Ненад Милић, Наташа Мићић, Драгољуб Мићуновић, Бранислав Михајловић, Љупка Михајловска, Дејан Николић, Срђан Ного, Бошко Обрадовић, Соња Павловић, Душан Петровић, Зоран Радојичић, Саша Радуловић, др Санда Рашковић Ивић, Славиша Ристић, Бранка Стаменковић, Здравко Станковић, проф. др Љубиша Стојмировић, Мариника Тепић, Горан Ћирић, Гордана Чомић, Дејан Шулкић, Јован Јовановић, Душан Милисављевић, Нада Костић и Војин Биљић.

Сагласно члану 90. став 1. Пословника Народне скупштине председник је обавестила да су позвани да седници присуствују: председник Републике Србије Александар Вучић, председник Владе Републике Србије Ана Брнабић, министри у Влади Републике Србије и директор Канцеларије за Косово и Метохију Владе Републике Србије Марко Ђурић.

Председник је поздравила политичке и привредне представнике са територије Аутономне покрајине Косово и Метохија, представнике Канцеларије за Косово и Метохију, као и представнике дипломатског кора који присуствују седници.

За Двадесет другу посебну седницу Народне скупштине Републике Србије у Једанаестом сазиву, председник је утврдила следећи

**Д н е в н и р е д**

1. **Извештај о Косову и Метохији.**

Затим је Народна скупштина прешла на рад по дневном реду.

**1. тачка дневног реда - ИЗВЕШТАЈ О КОСОВУ И МЕТОХИЈИ**

Народна скупштина је прихватила предлог народног посланика др Александра Мартиновића, председника Посланичке групе Српска напредна странка, да време расправе за посланичке групе износи 10 часова (од 180 присутних народних посланика, 155 је гласало за, један се уздржао, а 24 нису гласала).

Затим је Народна скупштина прешла на разматрање Извештаја о Косову и Метохији.

Реч је добио председник Републике Србије Александар Вучић.

У претресу су учествовали народни посланици: Драган Марковић, председник Посланичке групе Јединствена Србија, Чедомир Јовановић, председник Посланичке групе Либерално демократска партија – Лига социјалдемократа Војводине – СДА Санџака (након чијег излагања се за реч јавио председник Републике Александар Вучић), проф. др Војислав Шешељ, председник Посланичке групе Српска радикална странка (након чијег излагања се за реч јавио председник Републике Александар Вучић, а реплицирао му је народни посланик проф. др Војислав Шешељ), др Балинт Пастор, председник Посланичке групе Савез војвођанских Мађара - Партија за демократско деловање, др Александар Мартиновић, председник Посланичке групе Српска напредна странка, Александар Стевановић, представник Посланичке групе “Странка модерне Србије” и Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања се за реч јавио председник Републике Александар Вучић).

Првог дана рада, седница је завршена у 21 час и 50 минута.

**Други дан рада - 28. мај 2019. године**

Седница је почела у 10 часова и пет минута.

Седници је председавао проф. др Владимир Маринковић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствују 103 народна посланика, а применом електронског система за гласање утврђено је да су у сали присутна 103 народна посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Александар Шешељ, представник Посланичке групе Српска радикална странка – од Владе и од Министарства спољних послова, Немања Радојевић, представник Посланичке групе Странка модерне Србије, од министра заштите животне средине и од министра за рад, запошљавање, борачка и социјална питања, Милија Милетић, представник Посланичке групе Покрет социјалиста – Народна сељачка странка – Уједињена сељачка странка - од Јавног предузећа „Путеви Србије” и проф. др Марко Атлагић, представник Посланичке групе Српска напредна странка – од Републичког јавног тужилаштва.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Верољуб Арсић, Милена Бићанин, Горан Богдановић, Ненад Божић, Балша Божовић, Маја Виденовић, др Дијана Вукомановић, Наташа Вучковић, Тијана Давидовац, Божидар Делић, Марко Ђуришић, Зоран Живковић, др Муамер Зукорлић, Енис Имамовић, Горан Јешић, Драгомир Карић, Миланка Карић, Ненад Константиновић, др Жарко Кораћ, Драгана Костић, Мирко Крлић, др Дарко Лакетић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Наташа Михаиловић Вацић, Бранислав Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, Соња Павловић, Душан Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, проф. др Љубиша Стојмировић, Мариника Тепић, Горан Ћирић, мр Горан Чабради, Александра Чабраја, Дејан Шулкић, Јован Јовановић, др Драган Весовић, Бајро Гегић, Душан Милисављевић, Нада Костић и Војин Биљић.

Сагласно члану 90. став 1. Пословника Народне скупштине председник је обавестила да су позвани да седници присуствују: председник Републике Србије Александар Вучић, председник Владе Републике Србије Ана Брнабић, министри у Влади Републике Србије и директор Канцеларије за Косово и Метохију Владе Републике Србије Марко Ђурић.

Затим је Народна скупштина наставила претрес о **1. тачки дневног реда -** **ИЗВЕШТАЈУ О КОСОВУ И МЕТОХИЈИ.**

У наставку претреса учествовали су председник Републике Александар Вучић, народни посланици хаџи Милорад Стошић, представник Посланичке групе Партија уједињених пензионера Србије (ПУПС), др Милорад Мијатовић, председник Посланичке групе Социјалдемократска партија Србије, Ђорђе Вукадиновић, заменик председника Посланичке групе Нова Србија – Покрет за спас Србије (након чијег излагања се за реч јавио председник Републике Александар Вучић), Ђорђе Комленски, председник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА (након чијег излагања се за реч јавио председник Републике Александар Вучић), проф. др Миладин Шеварлић, Ненад Чанак (после чијег излагања се за реч јавио председник Републике Александар Вучић), Милан Лапчевић (након чијег излагања се за реч јавио председник Републике Александар Вучић, реплицирао му је народни посланик Милан Лапчевић, а затим се за реч јавио председник Републике Александар Вучић), Милован Дрецун, Милорад Мирчић (после чијег излагања се за реч јавио председник Републике Александар Вучић), Љиљана Михајловић (након чијег излагања се за реч јавио председник Републике Александар Вучић), Александар Шешељ (затим се за реч јавио председник Републике Александар Вучић), Вјерица Радета (након чијег излагања се за реч јавио председник Републике Александар Вучић), Петар Јојић, Миљан Дамјановић (након чијег излагања се за реч јавио председник Републике Александар Вучић), Немања Шаровић (после чијег излагања се за реч јавио председник Републике Александар Вучић, а затим је председник Народне скупштине, на основу члана 27. и члана 87. ст. 2. и 3. Пословника, продужила рад Народне скупштине и после 18,00 часова), Наташа Сп. Јовановић, Филип Стојановић, Дубравко Бојић, Верољуб Стевановић, Владимир Ђурић и Ђорђе Вукадиновић, заменик председника Посланичке групе Нова Србија – Покрет за спас Србије (након чијег излагања се за реч јавио председник Републике Александар Вучић), после чега је председник Народне скупштине закључила претрес.

Председник Народне скупштине је, сагласно члану 87. став 5. Пословника Народне скупштине, одредила уторак, 28. мај 2019. године, са почетком у 17 часова и 15 минута, као Дан за гласање о јединој тачки дневног реда Двадесет друге посебне седнице Народне скупштине Републике Србије у Једанаестом сазиву.

Пошто је применом електронског система за гласање утврђено да је у сали присутно 145 народних посланика и да постоје услови за одлучивање, у складу са чланом 88. став 5. Пословника, Народна скупштина је прешла на одлучивање о **1. тачки дневног реда - ИЗВЕШТАЈУ О КОСОВУ И МЕТОХИЈИ.**

Народна скупштина је, већином гласова (од 162 присутна народна посланика, 145 је гласало за, четири против, уздржаних није било, а 13 није гласало), прихватила Извештај о Косову и Метохији.

Пошто је Народна скупштина обавила разматрање једине тачке дневног реда седнице и одлучивање о њој, председник Народне скупштине је, сагласно члану 102. Пословника, закључила Двадесет другу посебну седницу Народне скупштине Републике Србије у Једанаестом сазиву.

Седница је закључена у 17 часова и 20 минута.

ГЕНЕРАЛНИ СЕКРЕТАР ПРЕДСЕДНИК

 Срђан Смиљанић Маја Гојковић